|  |  |  |
| --- | --- | --- |
| stema noua | **ROMÂNIA**  **JUDEŢUL VÂLCEA**  **PRIMĂRIA COMUNEI STROEȘTI** |  |
| **PRIMAR** |
|  |
| Cod de identificare fiscală: 2541525  www.comunastroesti.ro, e-mail: stroesti@vl.e-adm.ro  Comuna Stroești, cod poştal: 247665, Tel:  0250.866.178; Fax : 0250.866.189 |

**DISPOZIȚIA NR. 138**

**Privind:** constituirea comisiei de evaluare și inventariere a bunurilor primite cu

titlu gratuit cu prilejul unor acțiuni de protocol în exercitarea mandatului sau a funcției publice

Primarul comunei Stroești, judeţul Vâlcea, domnul Ciolacu Toma;

Având în vedere referatul numărul 3294 din 20.06.2023, întocmit de către secretarul general al comunei Stroești, județul Vâlcea, prin care se propune constituirea comisiei de evaluare și inventariere a bunurilor primite cu titlu gratuit cu prilejul unor acțiuni de protocol în exercitarea mandatului sau a funcției publice.

În conformitate cu prevederile:

1. Legii nr. 251/2004 privind unele măsuri referitoare la bunurile primite cu titlu gratuit cu prilejul unor acţiuni de protocol în exercitarea mandatului sau a funcţiei:
2. Art.2 din H.G. nr. 1.126/2004 pentru aprobarea Regulamentului de punere în aplicare a Legii nr. 251/2004 privind unele măsuri referitoare la bunurile primite cu titlu gratuit cu prilejul unor acţiuni de protocol în exercitarea mandatului sau a funcţiei:
3. art. 155 alin. (5) lit. e) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

În temeiul art.155 alin.(1) lit.a) și art.196 alin.(1) lit.b) din OUG nr. 57/2019 privind Codul administrativ, cu modificările si completările ulterioare, emite prezenta:

**D I S P O Z I Ţ I E**

**Art. 1.** Se constituie Comisia de evaluare și inventariere a bunurilor primite cu titlu gratuit cu prilejul unor acțiuni de protocol în exercitarea mandatului sau a funcției publice, în următoarea componență:

- Chiriță Nicolae – secretar general al comunei Stroești, județul Vâlcea – președinte;

- Diaconescu Elena – consilier superior – membru;

- Comănescu Denisa-Ioana – inspector debutant – membru;

**Art.2.** Mandatul membrilor comisiei este de 3 ani, începând cu data emiterii prezentei dispoziții și poate fi reînoit o singură dată.

**Art.3.** Comisia are următoarele atribuții principale:

a) înregistrează şi ţine evidenţa statistică, cantitativă şi valorică a bunurilor primite cu titlu gratuit cu prilejul unor acţiuni de protocol în exercitarea mandatului sau a funcţiei;

b) evaluează şi inventariază bunurile;

c) restituie primitorului bunurile a căror valoare este sub 200 euro;

d) aprobă păstrarea de către primitor a bunurilor cu o valoare mai mare de 200 euro, cu condiţia achitării de către acesta a diferenţei de preţ;

e) propune, după caz, păstrarea bunurilor în patrimoniul unităţii, transmiterea cu titlu gratuit a bunurilor rămase în patrimoniul unităţii către o instituţie publică de profil sau vânzarea prin licitaţie a acestor bunuri;

f) ia măsuri pentru publicarea listei cuprinzând bunurile depuse şi destinaţia acestora, în condiţiile legii;

g) asigură, prin grija compartimentelor de specialitate, păstrarea şi securitatea bunurilor.

**Art.4.** Fișele de post ale persoanelor desemnate la art.1, vor fi actualizate cu atribuțiile prevăzute la art.3 din prezenta dispoziție.

**Art.5.** Prezenta dispozitie va fi comunicată Primarului comunei Stroești, județul Vâlcea, Prefectului judeţului Vâlcea în vederea exercitării controlului de legalitate, persoanelor nominalizate la art.1 și persoanei responsabile cu resursele umane la nivelul Primăriei comunei Stroești, județul Vâlcea.

**STROEȘTI 20 IUNIE 2023**

**PRIMAR, Contrasemnează pentru legalitate,**

**Jr.Toma CIOLACU Secretar general,**

**Jr.Nicolae CHIRIȚĂ**

|  |  |  |
| --- | --- | --- |
| stema noua | **ROMÂNIA**  **JUDEŢUL VÂLCEA**  **PRIMĂRIA COMUNEI STROEȘTI** |  |
|  |
|  |
| Cod de identificare fiscală: 2541525  www.comunastroesti.ro, e-mail: primariastroesti@yahoo.com  Comuna Stroești, cod poştal: 247665, Tel:  0250.866.178; Fax : 0250.866.189 |

Nr.3294 din 20.06.2023

**Aprobat:**

**Primar,**

**\_\_\_\_\_\_\_\_\_\_\_\_\_\_\_\_\_\_\_**

**R E F E R A T**

***privind constituirea comisiei de evaluare şi inventariere a bunurilor primite cu titlu gratuit cu prilejul unor acţiuni de protocol în exercitarea mandatului sau a funcţiei publice***

În conformitate cu prevederile:

1. Legii nr. 251 din 16 iunie 2004 **privind unele măsuri referitoare la bunurile primite cu titlu gratuit cu prilejul unor acţiuni de protocol în exercitarea mandatului sau a funcţiei:**

**- art. 1 alin (1)** „*Persoanele care au calitatea de demnitar public şi cele care deţin funcţii de demnitate publică, magistraţii şi cei asimilaţi acestora, persoanele cu funcţii de conducere şi de control, funcţionarii publici din cadrul autorităţilor şi instituţiilor publice sau de interes public, precum şi celelalte persoane care au obligaţia să-şi declare averea, potrivit legii, au obligaţia de a declara şi prezenta la conducătorul instituţiei, în termen de 30 de zile de la primire, bunurile pe care le-au primit cu titlu gratuit în cadrul unor activităţi de protocol în exercitarea mandatului sau a funcţiei”*

- art. 2 alin **(1)** *„Conducătorul autorităţii, instituţiei publice sau al persoanei juridice dispune constituirea unei comisii alcătuite din 3 persoane de specialitate din instituţie, care va evalua şi va inventaria bunurile”*

**- art. 2 alin (2)** *„Comisia ţine evidenţa bunurilor primite de fiecare demnitar sau funcţionar şi, înainte de finele anului, propune conducătorului instituţiei rezolvarea situaţiei bunului”*

1. H.G. nr. 1.126 din 15 iulie 2004 **pentru aprobarea Regulamentului de punere în aplicare a Legii nr. 251/2004 privind unele măsuri referitoare la bunurile primite cu titlu gratuit cu prilejul unor acţiuni de protocol în exercitarea mandatului sau a funcţiei:**

**- art. 2** *„În cadrul autorităţilor şi instituţiilor publice sau al persoanelor juridice în care funcţionează personalul nominalizat la art. 1 din Legea nr. 251/2004 privind unele măsuri referitoare la bunurile primite cu titlu gratuit cu prilejul unor acţiuni de protocol în exercitarea mandatului sau a funcţiei, denumită în continuare lege, se constituie, prin act administrativ al conducătorului unităţii, Comisia de evaluare şi inventariere a bunurilor primite cu titlu gratuit cu prilejul unor acţiuni de protocol în exercitarea mandatului sau a funcţiei publice, denumită în continuare comisie”*

- art. 3 *„Comisia este compusă din 3 membri, din care unul are calitatea de preşedinte”*

**- art.** 4 alin **(1)** *„Mandatul membrilor comisiei este de 3 ani şi poate fi reînnoit o singură dată”*

- art. 11 alin **(1)** *„Comisia are următoarele atribuţii principale:*

*a) înregistrează şi ţine evidenţa statistică, cantitativă şi valorică a bunurilor primite cu titlu gratuit cu prilejul unor acţiuni de protocol în exercitarea mandatului sau a funcţiei;*

*b) evaluează şi inventariază bunurile;*

*c) restituie primitorului bunurile a căror valoare este sub 200 euro;*

*d) aprobă păstrarea de către primitor a bunurilor cu o valoare mai mare de 200 euro, cu condiţia achitării de către acesta a diferenţei de preţ;*

*e) propune, după caz, păstrarea bunurilor în patrimoniul unităţii, transmiterea cu titlu gratuit a bunurilor rămase în patrimoniul unităţii către o instituţie publică de profil sau vânzarea prin licitaţie a acestor bunuri;*

*f) ia măsuri pentru publicarea listei cuprinzând bunurile depuse şi destinaţia acestora, în condiţiile legii;*

*g) asigură, prin grija compartimentelor de specialitate, păstrarea şi securitatea bunurilor.*

Pentru motivele invocate mai sus, propun emiterea unei dispoziții privind constituirea comisiei de evaluare şi inventariere a bunurilor primite cu titlu gratuit cu prilejul unor acţiuni de protocol în exercitarea mandatului sau a funcţiei publice.

**Secretar general,**

**Nicolae CHIRIȚĂ**

**\_\_\_\_\_\_\_\_\_\_\_\_\_\_\_\_\_\_\_**